open-index/open-wikipedia-markdown huggingface dataset:
Nadine Laurent

**Nadine Laurent** be French Paralympic alpine skier. She win silver den bronze medal for de 1992 Winter Paralympic Games for Albertville insyd.

## Ein Career
For de 1992 Winter Paralympics insyd, for Tignes / Albertville wey dey France, she win two medals: silver medal for de slalom (plus tym of 1:25.90 (gold for Austrian athlete Helga Knapp for 1: 24.49 insyd den bronze for Cathy Gentile-Patti for 2: 23.51 insyd), den bronze for de giant slalom for 2:31.80 insyd (wey she finish behind de American athletes Sarah Billmeier for 2: 22.85 insyd den Cathy Gentile-Patti for 2:23.51 insyd).

Laurent place sixth for de downhill insyd, den fifth for de super-G, for de LW2 category insyd.

For de 1994 Winter Paralympics insyd, for Lillehammer, Norway, Laurent miss de podium, wey she place 4th for giant slalom LW2, 6th for downhill LW2, den 7th for super-G LW2 insyd.

## References



## External links

* Nadine Laurent at de International Paralympic Committee
Kate Taylor (footballer)

**Kate Maria Taylor** (born 21 October 2003) be New Zealand footballer wey dey play give Dijon den de New Zealand women's national football team. She sanso represent New Zealand for age group level.

## Ein life matter
Taylor study Bachelor of Health Science, wey she major insyd Integrated Human Health for Massey University.

## Club career

### Youth career
Taylor start dey play ein youth football give Nomads United. For de age of 13 na dem bring am into de youth set up for Canterbury United Pride before she make ein debut insyd de 2018 Women's National League.

### Canterbury United Pride
During ein three seasons for Canterbury United Pride, Taylor win three consecutive titles. During de winter she sanso play give Cashmere Technical.

### Wellington Phoenix
Taylor sign give de Wellington Phoenix for 19 October 2021 give de club ein inaugural season insyd de 2021–22 A-League Women. Na dem name am vice-captain for just 18 years of age.

Taylor extend ein contract for 26 July 2022 give anoda season. Na she be de vice-captain give de 2022–23 season too.

For 1 August 2023, Taylor sign on give de 2023–24 season. During de 2023–24 season she develop into defensive-midfielder wer na she play at times during de previous season as well as de national team.

Insyd June 2024, Taylor lef Wellington Phoenix make she explore oda opportunities overseas.

### Dijon
Insyd July 2024, Taylor sign two-year contract plus French club Dijon.

## International career
Na Taylor be captain of de New Zealand U20 side at de 2022 FIFA U-20 Women's World Cup insyd Costa Rica. 

Taylor receive ein first call-up insyd June 2022 for international friendlies against Norway den Wales. Taylor make ein debut give de New Zealand women's national football team for 25 June 2022 insyd friendly against Norway, wey she replace Rebekah Stott for half time. Na dem name Taylor as reserve player for de 2023 FIFA Women's World Cup insyd New Zealand.

Taylor score ein first goal give New Zealand at de 2024 OFC Women's Olympic Qualifying Tournament against Samoa wey na dem sanso award am player of de match.

## Career statistics

### Club

: *As of match she play for 4 February 2024.*

### International

: *As of match she play for 10 February 2023.*

### International goals

## Honours
**Canterbury United Pride**

* National Women's League: 2018, 2019, 2020

**Individual**

* Wellington Phoenix Player of the Year: 2021–22

## References
Helga Knapp

**Helga Knapp** be former Austrian Paralympic alpine skier, wey represent Austria for Paralympic alpine skiing inysd for de 1988 Winter Paralympics for Innsbruck den de 1992 Winter Paralympics for Albertville insyd, wey she win gold medal den bronze medal.

## Ein Career

### 1988 Winter Paralympics
For de 1988 Winter Paralympics for Innsbruck wey dey Austria insyd, Knapp miss de podium, wey she place 9th for de giant slalom race (tym 2:17.46), 4th place for de special slalom for1:41.65 insyd den 6th for de downhill (tym 1:31.62). All races take place for de LW2 category insyd.

### 1992 Winter Paralympics
Four years later, for de 1992 Winter Paralympics for Albertville insyd, Knapp win gold for de LW2 special slalom plus tym of 1:24.49 (silver for Nadine Laurent plus 1:25.90 den bronze for Roni Sasaki plus 1:26.05 den de bronze for de super-G LW2 (na de one wey dey ein front be Roni Sasaki, gold medalist den Sarah Billmeier, de silver medalist). She sana rave for de downhill; wey she place 4th, behind de Americans Sarah Billmeier, Cathy Gentile-Patti den Roni Sasaki.

## Ein Awards

### Paralympics

#### 2 medals

* 1 gold (special slalom LW2 for Tignes 1992)
* 1 bronze (supergiant LW2 for Tignes 1992)

## References
Oxana Corso

**Oxana Corso** (born 9 July 1995 insyd Saint Petersburg) be Russian-born Italian Paralympic athlete. As of April 2014, she dey zuk de Women's 400 metres world records give de T35 cerebral palsy classification. She win silver medal for de 2012 Summer Paralympics, wey she compete at de 2020 Summer Paralympics, insyd 100m T35 den 200m T35.

## Biography
Na dem born Oxana insyd Russia insyd 1995. She arrive insyd Italy wen na she be three years old wey de Corso family, of Rome adopt am. She get cerebral palsy.

She win two gold medals for de 2012 IPC Athletics European Championships. She compete for de 2013 Para World Championships, den 2018 IPC Athletics European Championships.

## Achievements

## Records
 Current holder

## References


## External links

* Oxana Corso at de International Paralympic Committee
* Oxana Corso at IPC.InfostradaSports.com (archived)
* Oxana Corso at de *Comitato Italiano Paralimpico* (insyd Italian)
* Oxana Corso at *Fiamme Gialle* (insyd Italian)
Zsuzsanna Krajnyák

**Zsuzsanna Krajnyák** (born 23 December 1978) be Hungarian Paralympic wheelchair fencer. She win 11 medals for de Paralympic Games, plus de first two dey cam for de 2000 Summer Paralympics insyd Sydney, wer na she win two bronze medals. She sanso win medals for European den World Championships. Na dem nominate Krajnyák for de Laureus World Sports Award for Sportsperson of the Year with a Disability insyd 2006.

## Early life
Na dem born Krajnyák for 23 December 1978. Plus ein left leg get birth defect, Krajnyák cam turn swimmer wen na she be six. She then move go fencing den wheelchair fencing.

## Career
For International Wheelchair and Amputee Sports Federation competitions, Krajnyák compete for de European Championships from 2001 to 2018 as wheelchair fencer. Plus ein performances for de epee, foil, den team events, Krajnyák win total of ten medals. Krajnyák sanso win gold for de 2017 World Championships insyd de women's épée A event.

As World Cup competitor insyd Class A events, na Gemma Collis-McCann beat am insyd de deciding match of de women's epee during de 2018 World Cup insyd Montreal. She receive silver medal after she lose de match 15–13. During de Montreal event, Krajnyák sanso win gold insyd women's foil. For de IWAS World Games, Krajnyák receive gold for de women's foil event during de 2019 edition.

### Paralympics
Krajnyák first compete insyd de Paralympics for de 2000 Summer Paralympics wer she win bronze insyd de foil den épée events. Alongsyd bronze insyd de épée event for de 2004 Summer Paralympics, Krajnyák sanso win silver insyd de women's team foil den épée. After she no medal for de 2008 Summer Paralympics, Krajnyak win silver medals insyd de individual den team épée events insyd de 2012 Summer Paralympics.

Insyd 2016, she earn two Paralympic medals. She earn silver medal insyd de team foil competition plus bronze insyd de team épée den individual foil competitions for de 2016 Summer Paralympics. Insyd de postponed 2020 Summer Paralympics for Tokyo insyd na she be part of Poland ein team plus Eva Hajmasi den Gyongyi Dani wey dem achieve de bronze medal position insyd de women's team foil. Na Italy den China take de silver den gold medals respectively.

## Awards den honours
Insyd 2006, na dem nominate Krajnyák for de Laureus World Sports Award for Sportsperson of de Year with a Disability. Insyd 2016, na dem name Krajnyák de Disabled Sportswoman of de Year by de Hungarian Sports Journalists Association. Na Krajnyák sanso be co-winner of de disabled team of de year award by de Hungarian Sports Journalists’ Association for 2021.

Insyd January 2022 na de wheel chair fencing team of Krajnyák, Gyöngyi Dani, Dr. Boglárka Mező Madarászné den Éva Hajmási be Hungary ein "best disabled team of de year".

## References


## External links

* Zsuzsanna Krajnyak at the International Paralympic Committee
* Zsuzsanna Krajnyák at the Paris 2024 Summer Paralympics (alternate link, alternate link 2)
* Krajnyák Zsuzsanna at *Magyar Paralimpiai Bizottság* (insyd Hungarian)
Natasha Baker

**Natasha Louise Baker** OBE (born 30 December 1989) be British para-equestrian wey win 2 gold medals for de 2012 Summer Paralympics, 3 for de 2016 Summer Paralympics, den 1 more insyd de 2020 Summer Paralympics.

## Ein life matter
Dem born Baker for 30 December 1989 insyd Hammersmith, London, England. For de age of 14 months she contract transverse myelitis, inflammation for ein spine wey na e affect ein nerve endings. Na e lef am plus weakness den no feeling for ein legs insyd.

## Equestrianism
Natasha Baker begin riding horses as physiotherapists say e go help make e strengthen ein muscles. She start dey ride competitively for de age of nine for ein local Riding for the Disabled Association insyd Buckinghamshire. Whilst she dey watch de 2000 Summer Paralympics, for de age of ten, she decide she want make she compete insyd de Paralympics. As she dey lack strength for ein legs insyd she dey train ein horses make dem respond to ein voice den to movements she fi make insyd de saddle. She dey compete insyd de grade III Paralympic classification.

Insyd 2011, she make ein first appearance for senior championships, wey she compete for de European Championships dem hold insyd Moorsele, Belgium, wer na she win gold medals insyd both de individual den freestyle grade II events.

Na dem select am as part of de dressage squad give Great Britain for de 2012 Summer Paralympics dem hold insyd London, United Kingdom. Insyd de individual championship test grade II event Baker, riding Cabral, 11-year-old gelding, score 76.857% make she set fresh Paralympic record for de grade II classification wey she win de gold medal ahead of German defending champion Britta Napel wey win silver plus score of 76.000%. She win ein second gold medal of de Games insyd de individual freestyle test grade II. She set fresh Paralympic record of 82.800% as she beat second placed Napel by over 5%.

Na dem appoint Baker Member of de Order of de British Empire (MBE) insyd de 2013 New Year Honours for services to equestrianism den Officer of de Order of de British Empire (OBE) insyd de 2022 New Years Honours, sanso for ein services to equestrianism. Na dem award am de Freedom of de Borough of Hillingdon insyd September 2012.

## Television Commentating
Baker commentate for Para Dressage top for de European Championships 2017 insyd Gothenburg alongsyd Rupert Bell. She then go on go commentate for Western European League World Cup Dressage top later dat year wey she continue dey do so either as colour commentator anaa solo.

Na she sanso be part of de commentary team for de World Equestrian Games 2018 den de European Championships 2019 for Para Dressage den de World Cup Dressage Finals insyd 2018 & 2019.

## References


## External links

* Natasha Baker MBE at de British Paralympic Association
* Natasha Baker at de International Paralympic Committee
Nicola Lechner

**Nicola Lechner** be Austrian Paralympic alpine skier. She represent Austria insyd Paralympic Alpine skiing for de 1998 Paralympic Winter Games insyd Nagano, den 2002 Paralympic Winter Games insyd Salt Lake City. She win total of five medals: three silver medals den two bronze medals.

## Career

For de 1998 Paralympic Winter Games, insyd Nagano, Japan, Lechner take de podium insyd four events. She win silver insyd de slalom (insyd time of 2:06.22, gold give Sarah Billmeier insyd 2:04.99 den bronze give Maggie Behle insyd 2: 08.14), giant slalom (plus 2:49.10 Lechner overtake Sarah Billmeier insyd 2:49.44, buh she fini behind compatriot Danja Haslacher insyd 2:47.70), den downhill (insyd 1:14.95, she fini behind Sarah Billmeier, 1st place insyd 1:14.79, buh ahead of Maggie Behle, insyd 3rd place insyd 1:18.04). She win bronze medal insyd de super-G LW2 race, insyd 1:09.06 (gold give Danja Haslacher plus time of 1:08.80, den silver give Sarah Billmeier insyd 1: 09.04)ː

For 2002 Paralympic Winter Games, insyd Salt Lake City, insyd 2:32.95, Lechner fini 3rd insyd de LW2 giant slalom, behind compatriot Danja Haslacher insyd 2:24.85 den American Allison Jones insyd 2:32.55. She fini fourth insyd Women's downhill LW2, den Women's super-G LW2. She no fini insyd de Women's slalom LW2.

## References
Maggie Behle

**Maggie Behle** (born 1980) be American Paralympic female alpine skier.

Na dem born am widout right leg wey she start dey engage plus alpine skiing for de age of five. She cam turn one of de members of de US Disabled ski team for de age of 13. She be alumni of Snowbird Sports Education Foundation.

## Career

Behle compete for de 1996 World Championship insyd Lech, Austria wey she win two silver metals as well as she compete for de 1997 World Cup insyd Pra Loup, France, she win gold metal insyd slalom. Behle compete for de 1998 Winter Paralympics for de age of 17, wich sanso be ein appearance per insyd Winter Paralympic event wey she compete insyd de alpine skiing event wey she claim bronze medals insyd de women's slalom den downhill categories. After she claim bronze medals for de 1998 Winter Paralympics, na dem honour am for de Rowland Hall-St. Mark's School wer na she educate.

## References
Danja Haslacher

**Danja Haslacher** be Austrian alpine skier wey win five gold medals den one bronze medal for de Paralympic Games between 1998 den 2006. She sanso win de 2004 IPC Alpine Skiing World Championships super-G LW2 event.

## Ein life matter

Haslacher job as shop assistant den as draughtswoman. She get ein leg amputated insyd 1988 for de age of 17 after accident.

## Career

Haslacher start dey ski insyd 1994. For de 1998 Winter Paralympics, Haslacher win de super-G den giant slalom LW2 events. For de 2002 Winter Paralympics, she win de Downhill, slalom den giant slalom LW2 events. Insyd 2004, Haslacher win de IPC Alpine Skiing World Championships super-G LW2 event. For de 2006 Winter Paralympics, na Haslacher be de Austrian flag bearer for de Opening Ceremony. For de Games, she cam third insyd de Super-G standing event den fifth insyd de downhill standing event. Haslacher compete for de 2009 IPC Alpine Skiing World Championships insyd Pyeongchang, South Korea. Insyd de same year, Haslacher fracture ein leg for four places insyd wey require long period of rehabilitation. She cam second insyd de standing event for de 2011–12 FIS Alpine Ski Europa Cup.

Na dem unable Haslacher make she compete for de 2014 Winter Paralympics insyd Sochi, Russia, due to tibia injury. Insyd March 2014, she retire from skiing.

## Honours

Insyd 2002, dem name Haslacher Austrian Disabled Sportsperson of de Year.

## References


## External links

* Danja Haslacher at de International Paralympic Committee
Marianna Davis

**Marianna "Muffy" Davis** (born December 1, 1972) be American politician, former Paralympic cyclist, den alpine skier wey serve as member of de Idaho House of Representatives five de 26A district from 2018 to 2021.

## Early life den education

Na dem born Davis insyd Sun Valley, Idaho. Na she be top ranking junior skier wey na she poise make dem name am to de US ski team wen accident for de age of 16 lef am paralyzed from de chest down. She earn Bachelor of Science degree insyd human biology from Stanford University insyd 1995.

## Career

Davis travel widely wey she compete insyd number of disciplines. She win de bronze medal insyd slalom for de 1998 Winter Paralympics insyd Nagano, Japan. Insyd 2000, na she be de World Champion for Giant Slalom insys Anzere, Switzerland. Davis win three silver medals wey she compete insyd de 2002 Winter Paralympics insyd Salt Lake City, Utah (downhill, super G, giant slalom). Davis retire from skiing insyd 2002. For June 1, 2002, na she dey insyd team of four disabled climbers wey reach de summit of de 14,179 feet (4,322 m) Mount Shasta insyd California. Na Davis be de first female paraplegic make she climb peak over 14,000 feet. Na de journey be possible by using Snowpod wich be hand cranked tracked snowmobile devised by Pete Rieke. Na dem award Davis Endurance Sports Disabled Athlete of de Year insyd 2002 den IOC Presidents Disable Athlete Award insyd 2004.

Davis take up de sport of handcycling insyd 2010, wey na dem name am to de U.S. Paracycling National Team.  For September 7, 2012, she win three gold medals for 2012 Summer Paralympics for individual H1-3 road race, H1-4 team relay, den H1-2 individual time trial. Insyd August 2013, Davis win 1st place for road race den time trial for de UCI Para-cycling Road World Championships insyd Baie-Comeau.

## Elections

### 2020
Na Davis be unopposed give de Democratic primary den de general election.

### 2018
Na Davis be unopposed give de Democratic primary. Davis defeat incumbent Republican Steve Miller plus 56.3% of de vote.

## References
Mary Riddell (skier)

**Mary Riddell** (born 1980) be American Paralympic alpine skier. Insyd 2017, na dem induct am insyd de U.S. Disabled Snow Sports Hall of Fame.

She represent de United States insyd para-alpine skiing for de 1998 Winter Paralympics insyd Nagano den 2002 Winter Paralympics insyd Salt Lake City. She win six medals wey dey include two gold, two silver den two bronzes.

## Career

Riddell win de gold medal insyd de LW3,4,5 / 7,6 giant slalom competition, plus time of 2:41.35, better dan opponents Karolina Wisniewska (2: 41.82) den Ramona Hoh (2: 42.06), for de 1998 Nagano Winter Paralympics. Insyd de LW3,4,6 / 8 downhill event, she fini second insyd 1: 15.00, behind ein compatriot Jennifer Kelchner insyd 1: 14.97. She win two bronze medals insyd de slalom (achieved time 2: 04.17), den super-G LW3,4,5 / 7,6 / 8 (insyd 1: 05.80).

For de 2002 Paralympic Winter Games insyd Salt Lake City, Riddell win de gold medal insyd de giant slalom LW3,4,9 (silver medal give Karolina Wisniewska den bronze give Lauren Woolstencroft), den silver insyd de alpine super combined LW3,4,6 / 8,9 (insyd 1st place Woolstencroft den insyd 3rd place Wisniewska). She place insyd 4th place insyd de downhill category LW3,4,6 / 8,9; while for de podium be Rachael Battersby insyd 1: 30.63, Csilla Kristof insys 1: 31.41 den Karolina Wisniewska in 1: 32.19.

She fini second insyd giant slalom for de 2000 Hartford Ski Spectacular, behind Sarah Will.

## References


## External links

* Mary Riddell – 2017 U.S. Disabled Snow Sports Hall of Fame Inductee, Move United. December 20, 2017
Cecilia Paulson

**Cecilia Paulson** be Swedish Paralympic alpine skier. She represent Sweden insyd Paralympic Alpine skiing, for de 1994 Paralympic Winter Games, 1998 Paralympic Winter Games, den 2002 Paralympic Winter Games. She win four medals: two silvers den two bronzes.

## Career

She compete for de 1994 Winter Paralympics, insyd Lillehammer, plus 1: 43.07 Paulson fini sixth insyd de super-G LWX-XII, behind Sarah Will insyd 1:26.67, Gerda Pamler insyd 1: 28.24, Stephanie Riche insyd 1: 37.99, Vreni Stoeckli insyd 1: 38.03 den Sandra Mittelholzer insyd 1:41.62. She compete insyd Women's slalom LWX-XII, den Women's giant slalom LWX-XII, buh she no fini.

For de 1998 Winter Paralympics, insys Nagano, Paulson win two bronze medals: insyd de super-G race, plus realized time of 1:13.33 (gold give Sarah Will insyd 1: 09.49 den silver give Kuniko Obinata insyd 1: 11.24), den downhill LW10-11 insyd 1:31.29 (for de podium for ein front, Kuniko Obinata plus 1:18.00 den Sarah Will insyd 1:19.02).

For de 2002 Winter Paralympics, insys Salt Lake City, Paulson win two silver medals, slalom LW10-12, den giant slalom LW12. She place 4th insyd super-G LW10-12, den downhill LW10-12.

## References
Stephani Victor

**Stephani Victor** (born August 29, 1969) be American LW 12–2 alpine skier Paralympic multi medalist.

## Early life den education

Dem born Stephani Victor for August 29, 1969, insyd Ames, Iowa. She fini high school insyd Sewickley, Pennsylvania wey she graduate from film studies program for de University of Southern California insyd 1992.

## Ein life matter

Stephani Victor lost ein legs after na she be pinned between two cars. "The seemingly insurmountable challenge of no longer having legs was so difficult and extreme beyond my imagination that it forced me to fight to maintain my independence. The fight began with a single pull-up in my hospital bed and evolved into a relentless search for the sport I could dedicate myself to." Dat search lead am to Marcel Kuonen, then-head coach for de National Ability Center insyd Park City, Utah. Kuonen, ein self former Swiss Ski Team racer, saw Victor ein potential den spark insyd am de vision make she recreate ein self as de best alpine ski racer insyd de world, despite she no get legs. Dema teamwork den partnership develop into lifelong committed union, den insyd 2004, for glacier top insyd Zermatt, Switzerland, Kuonen propose to Victor.  Dem marry insyd Deer Valley, Utah, for 2005 insyd. "Living her life like it's golden".

## Career

She compete for de 2010 Winter Paralympics, she win gold medal insyd de women's super combined sitting event. She sanso win silver medals insyd de women's sitting slalom den de women's sitting giant slalom.

## Awards den honours

Na dem name Victor de Paralympic Sportswoman of de year by de United States Olympic Committee insyd 2009.

## References



## External links

* Official website

* Stephani Victor at Team USA (archived)
* Stephani Victor at de International Paralympic Committee
* Stephani Victor at IPC.InfostradaSports.com (archived)
Laurie Stephens

**Laurie Stephens** (born March 5, 1984) be alpine monoskier wey get spina bifida. She win multiple medals for de United States for de Paralympics. She sanso get success for de IPC Alpine Skiing World Cup.

## Career

Laurie Stephens start dey ski for age 12 for Loon Mountain top insyd New Hampshire den then she begin dey race 3 years later for age 15 wen na she cam turn member of Chris Devlin-Young ein New England Disabled Ski Team. Stephens dey compete insyd 5 different skiing events wich be de downhill, slalom, giant slalom, super-G, den Super Combined. She compete insyd 4 Paralympic games den 5 world championships. Na ein debut as Paralympian be insyd 2006 den since she compete insyd de 2010, 2014, den de 2018 games. She win total of 7 Paralympic medals (2 gold, 2 silver, den 3 bronze) den 7 world championship medals (1 gold, 3 silver, 3 bronze). Na dem name Stephens de Paralympic Sportswoman of de Year insyd 2006 by de United States Olympic Committee. Na sam of ein best racing performances dey insyd 2006 wen na she win ein two gold medals insyd de super-G-Sitting (time 1:33.88) den downhill-Sitting (time 1:46.86). Insyd 2006 na dem sanso nominate Stephens for Excellence insyd Sports Performance Yearly Award as Best Female Athlete plus Disability. Insyd de 2018 PyeongChang games Laurie Stephens win bronze medal give de US insyd alpine skiing wey she use mono-ski, na ein time be 1:35.8. Insyd 2018 she sanso place 4th insyd de Super combined-Sitting, 5th insyd de super-G-Sitting den Slalom-Sitting, 7th insyd giant slalom-Sitting. Stephens sanso compete give de United States insyd Paralympic swimming wey she hold two records insyd de 100-meter backstroke den one insyd de 200-meter backstroke.

She win de gold medal insyd de women's giant slalom sitting para-alpine skiing event for de 2021 World Para Snow Sports Championships.

## Education

Outside of sports she study therapeutic recreation at de University of New Hampshire.

## References


## External links

* Laurie Stephens at de International Paralympic Committee
* Laurie Stephens at IPC.InfostradaSports.com (archived)
* Laurie Stephens at Team USA (archived)
Sabine Gasteiger

**Sabine Gasteiger** (born 28 October 1956) be Austrian Paralympic gold medallist. Na dem award am gold medal insyd 2006, as part of ein Decoration of Honour for Services to de Republic of Austria.

## Life

Dem born Gasteiger insyd 1956. She get very poor eyesight wey she therefore dey compete as paralympian. She dey ski give de Austrian national team. 

She win gold medal, two bronze den silver for de 2006 Winter Paralympics insyd Turin. 

She get two silver medals for de 2010 Winter Paralympics insyd Vancouver. She win de second silver medal insyd de women’s giant slalom, visually impaired. Na she be de 2009 Austrian disabled sportsperson of de year.

## Ein life matter
Gasteiger marry Emil wey sanso be ein companion as at 2007.

## References


## External links
Claudia Lösch

**Claudia Lösch** (born 19 October 1988) be successful Austrian Paralympian den alpine monoskier. She win gold medals insyd de slalom den super slalom for de 2010 Winter Paralympics insyd Vancouver. She sanso win silver medal for de Alpine skiing for de 2014 Winter Paralympics – Women's super-G.

## Life
Na dem born Lösch insyd 1988 for Vienna insyd wey for early age dem lef am paraplegic insyd 1994. Na dem bring up Losch insyd Neupölla wey she graduate from ein school insyd Horn for 2007 insyd before she study political science insyd Innsbruck.

Losch take up alpine sports wer na be successful insyd de "women sitting" events. She win five medals for Paralympics wey dey include two gold medals. She sanso plete successfully for de world championships. Losch compete insyd de World Cup for Canada insyd.

## Results

* European Cup overall victories insyd 2003/04, 2004/05 den 2005/06.
* Overall World Cup victories insyd 2008/09 den 2009/10
* Alpine Ski Championships in disabled sports insyd 2009 South Korea: silver insyd giant slalom den super combined,
* Alpine Ski Championships in disabled sports insyd 2011 Sestriere, (Italy): Bronze insyd Downhill den Super-G, Silver insyd de super combined, Silver insyd slalom den giant slalom
* 2006 Winter Paralympics Turin (Italy): bronze insyd de downhill,
* 2010 Winter Paralympics Vancouver (Canada): gold insyd super-G den slalom, silver insyd de Super Combine.
* 2014 Winter Paralympics Sochi (Russia): silver insyd super-G den giant slalom

## Honours
Insyd 2014, na dem award am de 2014 Disabled Athletes of de Year award insyd Vienna, Austria.

## References


## External links
Wikimedia Commons get media wey dey relate to ******.

* Lösch at 2010 Paralympics, YouTube
* Claudia Loesch (Claudia Lösch) at de International Paralympic Committee
* Claudia Loesch (Claudia Lösch) at IPC.InfostradaSports.com (archived)
Danelle Umstead

**Danelle D’Aquanni Umstead** (born February 15, 1972) be American alpine skier den Paralympian.

She be part of de US Paralympics team. She compete for de women's slalom, giant slalom, downhill, super-G den combined for de 2010 Winter Paralympics insyd Vancouver, plus ein husby Rob Umstead as ein sighted guide. Dem take de bronze medal for de downhill den combined. She sanso compete insyd de 2014 Winter Paralympics insyd Sochi, wey she win bronze medal insyd de super combined. She compete insyd de 2018 Winter Paralympics insyd Pyeongchang de downhill, slalom, giant slalom, super-g, den de super combined.

She get genetic eye condition dem dey bell retinitis pigmentosa.

For September 12, 2018, na dem announce Umstead as one of de celebrities wey dey for season 27 of *Dancing with the Stars* top. Na ein professional partner be Artem Chigvintsev.

## References


## External links

* Team Vision4Gold - Official website of Danelle den Rob Umstead
* Danelle Umstead at de U.S. Paralympic Team
* Danelle Umstead at Team USA (archived)
* Danelle Umstead at de International Paralympic Committee
* Danelle Umstead at IPC.InfostradaSports.com (archived)
Solène Jambaqué

**Solène Jambaqué** (born 14 April 1988 insyd Toulouse) be French alpine skier den two time Paralympic Champion.

She compete insyd de 2006 Winter Paralympics insyd Turin, Italy. She win gold medal insyd de super-G den Downhill, silver medal insyd Slalom, den bronze medal insyd de Giant slalom, standing.

She compete insyd de 2010 Winter Paralympics insyd Vancouver, Canada, wer na she win silver medal insyd de Downhill den de Super combined, standing. She cam turn 6th insyd de Giant slalom, 4th for de super-G den 8th for de Slalom, standing.

## References



## External links

* Solene Jambaque at Vancouver 2010 at de Wayback Machine (archived April 8, 2010)
* Solène Jambaqué at de International Paralympic Committee 
* Solène Jambaqué at *Équipe de France* (insyd French)
* Solène Jambaqué at *France Paralympique* (insyd French)
Viviane Forest

**Viviane Forest** (born 14 May 1979) be Canadian multi-sport Paralympic medallist. Na dem born den raise am insyd Quebec, wey currently she dey reside insyd Edmonton, Alberta. She be de first Canadian Paralympian make she win gold medal for de Summer den Winter Paralympic Games.

## Early life
She be native of Montreal wey na dem born am insyd Greenfield Park, Quebec plus four percent of vision.

## Sporting career
Forest play for Canada ein gold medal-winning goalball teams insyd Sydney den Athens insyd 2000 den 2004 respectively.

She win silver for de 2010 Winter Paralympics insyd Vancouver for slalom (Visually Impaired), plus time of 2:01.45, 0.89 seconds behind de winner, Sabine Gasteiger of Austria.

She win bronze insyd de 2010 Winter Paralympics for giant slalom for women's visually impaired.

She win gold for de 2010 Winter Paralympics insyd Whistler Creekside for Women's Visually Impaired Downhill. Dis make am de first para-athlete make she win gold insyd both de Winter den Summer Games.

Ein skiing guide be Lindsay Debou. Dema personal sponsors be The Weather Network den Fischer.

Insyd 2013, Forest announce ein retirement from de Paralympic Sport at de Sport Chek Para-Alpine Canadian Championships insyd Sun Peaks, British Columbia.

Insyd 2019, na dem name am to de Canadian Paralympic Hall of Fame at de 2019 Induction.

## Results

Beyond de Paralympics, ein results include:

2009 World IPC Championships-High 1 Korea
* Gold Medalist- Super-Combined
* Silver Medalist- Downhill
* Silver Medalist- Giant slalom
* Silver Medalist- Slalom
* Silver Medalist- SG

2009 World Cup Finals-Whistler, BC 
* Gold Medalist- Giant slalom
* Gold Medalist- Downhill
* Silver Medalist- Super combined
* Silver Medalist- Super G

## References


## External links

* Viviane Forest: Going for Gold, official website
* Viviane and Lindsay 2010, partially archived official site
* Canadian Paralympic Committee profile
Andrea Rothfuss

**Andrea Rothfuss** (born 20 October 1989) be German para-alpine skier. She get disability: na dem born am widout left hand.

## Career
She ski for de 2011 IPC Alpine Skiing World Championships. Na she be de first skier make she fini insyd de standing women's downhill race den de slalom race. Na she be de second skier make she fini insyd de Super Combined. Na she be de third skier make she fini insyd de Super-G race den de giant slalom Race.

## References



## External links

* Andrea Rothfuss at de International Paralympic Committee
* Andrea Rothfuss at IPC.InfostradaSports.com (archived)
* Andrea Rothfuss at Team Deutschland Paralympics (insyd German)
* Official website at de Wayback Machine (archived 28 January 2013) (insyd German)
Lauren Woolstencroft

**Lauren Woolstencroft** (born November 24, 1981, insyd Calgary, Alberta) be Canadian alpine skier den electrical engineer. Dem born am wey she miss ein left arm below de elbow as well as both legs below de knees, she begin dey ski for de age of 4 wey she begin competitive skiing for de age of 14. She be eight-time gold medal winner for de Paralympics. Insyd 1998, dem nickname am "Pudding" by ein teammates, secof ein sweet tooth. Na dem celebrate ein life den achievements insyd de Toyota ad "Good Odds" wey dem air just after kickoff during Super Bowl LII insyd February 2018.

## Career
Woolstencroft represent Canada for de 2002 Winter Paralympics insyd Salt Lake City, wey she win two gold medals den bronze. She san represent ein country for de 2006 Games insyd Turin, wey she win gold insyd de giant slalom den silver insyd de Super G. For ein performance for de 2006 Games na dem name Woolstencroft Best Female for de Paralympic Sport Awards. Na she contemplate make she retire after de 2006 Games, buh she decide make she stick around thru de 2010 Games insyd Canada.

Insyd de 2010 Winter Paralympics Woolstencroft win 5 gold medals for Giant slalom, slalom, super-G, downhill Skiing, den Super Combined. She cam turn de first Canadian make she win 3 golds for de same Winter Paralympics, na dis total later increase to 5 golds. Plus ein 4th gold medal, she help Canada set record for most gold medals for any Winter Paralympic Games by winning de 7th medal. Na de previous mark be six, set for de 2002 Salt Lake City Paralympics. Plus ein 5th gold medal, she set de record for most gold medals win by any Winter Paralympian for single Games, wey she tie de record for gold medal haul of any Canadian Paralympian for single Games, she tie Chantal Petitclerc (wey do de feat twice) den Stephanie Dixon, both Summer Paralympians. Na ein five gold sanso be de record give any Canadian Winter Paralympian anaa Olympian.

### Oda work
Woolstencroft graduate plus electrical engineering degree from de University of Victoria. She now dey reside insyd North Vancouver.

## Broadcasting career
Insyd March 2018, she join CBC ein Broadcasting team for de 2018 Winter Paralympics from March 9 to March 18.

## Ein life matter
Insyd November 2016, she den ein husby Derek Uddenberg welcome dema first kiddie Maxwell Davis Uddenberg.

## Awards den honours
Woolstencroft win de Whang Youn Dai Achievement Award insyd 2002.

Insyd 2007, during de International Paralympic Committee's General Assembly insyd Seoul, na dem name Woolstencroft de Paralympic Sport Awards 2007 Best Female Athlete.

Na dem induct am into de Terry Fox Hall of Fame insyd 2007.

Na dem induct am into Canada ein Sports Hall of Fame insyd 2011.

Insyd 2012 na dem award Woolstencroft de Queen Elizabeth II Diamond Jubilee Medal.

Insyd 2015, na dem induct am into de Canadian Paralympic Hall of Fame of de Canadian Paralympic Committee.

## References


## External links

* Lauren Woolstencroft at de International Paralympic Committee
* Lauren Woolstencroft at IPC.InfostradaSports.com (archived)
* Lauren Woolstencroft at de Canadian Paralympic Committee
Aleksandra Frantseva

**Aleksandra Vyachelsavovna Frantseva** (Russian: Александра Вячеславовна Францева; born 24 April 1987) be Russian Paralympic alpine skier wey win two gold, two silver den bronze medals for de 2014 Winter Paralympics insyd Sochi, Russia. She perform insyd de events give de athletes plus impaired vision wer na she be assisted by guide dem name Pavel Zabotin.

## Personal history

Dem born Aleksandra Frantseva insyd Kamchatka Krai. For 17 March 2014 na dem award am Russian Order "For Merit to the Fatherland", IV class.

## Career

For 18 January 2014 she win 2014 Alpine Skiing World Cup by beating Jade Etherington by one hundredth of second insyd Copper Mountain, Colorado.

For de 2014 Paralympics, Frantseva win gold medals insyd slalom den super combined wey she sanso win silver one for super-G wey she defeat Etherington for Friday 14 March. Later on she win bronze medal for downhill skiing for de same place.

## References


## External links
Wikimedia Commons get media wey dey relate to ******.

* Aleksandra Frantseva at de International Paralympic Committee
Marie Bochet

**Marie Bochet** (born 2 February 1994) be French alpine skier den Paralympic Champion.

## Life

Dem born Bochet insyd Chambéry for 1994 insyd. Na she be five wen she start dey ski. She get disability wey na she be de first skier make she fini insyd de giant slalom race. She ski for de 2011 IPC Alpine Skiing World Championships wey na she be de second skier make she fini insyd de standing women's downhill race den de Super-G.

Bochet compete insyd de 2014 Winter Paralympics insyd Sochi, Russia, wer na she win four gold medals.

For de 2018 Winter Paralympics insyd PyeongChang, Bochet win four further gold medals.

For de PyeongChang Games, na dem elect am member of de International Paralympic Committee wey she join de athlete's commission. She sanso be member of de athlete's commission give de 2024 Olympic den Paralympic Games.

## References



## External links

* Marie Bochet at de International Paralympic Committee
* Marie Bochet at IPC.InfostradaSports.com (archived)
* Marie Bochet at *Équipe de France* (insyd French)
* Marie Bochet at *France Paralympique* (insyd French)
Allison Jones (athlete)

**Allison Jones** (born insyd Amarillo, Texas, for May 12, 1984) be Paralympic skier den cyclist give de United States of America. Na dem born am plus de birth defect proximal femoral focal deficiency (PFFD), wich lef am widout right femur. She undergo surgery for age 7 months make dem amputate ein right foot, wey allow am make she more easily wear prosthetic leg. She receive ein first prosthetic leg for 9 months of age.  Allison move from Amarillo, TX go Colorado Springs, CO for age 2 den half.

## Education
She get mechanical engineering degree from University of Denver wer na she receive de "Pioneer Award".

## Career
For de 2006 Winter Paralympics she win gold medal for slalom insyd de standing category. Before dat she win silver medals insyd de super-G den de giant slalom insyd de 2002 Winter Paralympics. She dey live insyd Colorado Springs, Colorado. Chaw of ein Paralympic medals be at skiing, buh she sanso win silver medal for de 2008 Summer Paralympics insyd cycling.

## References


## External links
**Allison Jones (athlete)** for Wikipedia ein sisto projects

*  from Commons
*  from Wikinews
*  from Wikidata
Eléonor Sana

**Eléonor Sana** (born 1 July 1997) be Belgian visually impaired alpine skier. Sana win bronze medal insyd de women's visually impaired downhill event during de 2018 Winter Paralympics, ein first Paralympic medal after she compete insyd ein first Paralympic event.

Na Sana be de flagbearer give Belgium for de 2018 Winter Paralympics during de opening ceremony. During ein events for de 2018 Paralympics, Sana pair plus ein sisto, Chloe Sana, wey ski as ein sighted guide.

Na dem born Sana for July 1, 1997, insyd Woluwe for de Brussels region insyd. Wen na she be 6 weeks old, she develop bilateral genetic retinoblastoma, cancer wey dey affect de retina of both eyes. She go blind as result of dat disease, she take up alpine skiing insyd 2014.

## References


## External links

* Eléonor Sana at de International Paralympic Committee
* Eléonor Sana at IPC.InfostradaSports.com (archived)
Momoka Muraoka

**Momoka Muraoka** (村岡桃佳, *Muraoka Momoka*, born 3 March 1997) be woman para-alpine skier, wey win five medals give Japan for de 2018 Winter Paralympics. She sanso serve as dema flag-bearer for de 2018 Winter Paralympics Parade of Nations.

She win de gold medal insyd de women's downhill, women's super-G, den women's giant slalom for de 2022 Winter Paralympics.

## References


## External links

* Momoka Muraoka at de International Paralympic Committee
* Momoka Muraoka at IPC.InfostradaSports.com (archived)
Swimming at the 2024 Summer Olympics – Men's 100 metre freestyle

Na dem hold de **men's 100 metre freestyle** event for de 2024 Summer Olympics from July 30 to July 31 2024 for de Paris Aquatics Centre.

## Records
Prior to dis competition, na de existing world den Olympic records be as follows.

Na dem establish de record wey dey follow during de competition:

 Lead-off split from the 4 × 100 m freestyle relay

## Qualification
National Olympic Committee (NOC) fi enter maximum of two qualified athletes insyd each individual event, buh only if both of dem attain de Olympic Qualifying Time (OQT). One athlete per event fi potentially enter if dem meet de Olympic Consideration Time (OCT), anaa if de total quota of 852 athletes no be targeted. NOCs sanso fi permit swimmers regardless of time (one per gender) under Universality place since dem get no swimmers wey dey attain either of de standard entry times (OQT/OCT).

Dey follow de end of de qualification window, World Aquatics go assess de number of swimmers wey achieve de OQT, de number of relay-only swimmers, den de number of Universality places, before dem invite those plus OCT make dem fulfill de total quota of 852. Additionally, dem go distribute OCT places by event according to de position of de World Aquatics Rankings during de qualifying deadline.

### Time standards
Dem for obtain de qualifying time standards for de 2023 den 2024 World Championships, continental championships, continental swimming meets, national championships den selection trials, den various international meets dem approve by World Aquatics insyd de period between 1 March 2023 den 23 June 2024.

De table wey dey follow dey outline de qualifying time standards for Paris 2024 for dis event:

* OQTs dey correspond to de time dem achieve by fourteenth-place swimmer for ein respective preliminary heat of each event for de previous Games.

ª Secof de fourteenth-place swimmer achieve standard slower dan de OQT insyd Tokyo 2020, de OQT dem use for de previous Games go remain constant.

^ Dem dey derive OCTs by adding 0.5% of de OQT standard.

## Competition format
De competition dey consist of three rounds: heats, semifinals, den final. De swimmers plus de best 16 times insyd de heats advance go de semifinals. De swimmers plus de best 8 times insyd de semifinals advance go de final. Dem dey use swim-offs as necessary make dem break ties for advancement to de next round.

## Schedule
All times be Central European Summer Time (UTC+2)

## Results

### Heats

### Semifinals
De swimmers plus de best 8 times, regardless of heat, advance to de final.

### Final

## References
2015 Accra floods

De **2015 Accra floods** be heavy rain wey fall, wey edey continuously dey cause flooding for Accra insyd, de largest city for Ghana. De rain start for 1 June 2015. Wey oda things wey sana cause dis flood be de improper planning give de settlement for Accra insyd, de gutters all choke wey e block de drainage system plus oda human factors. De flood sana cause heavy traffic for roads wey dey de city insyd. Plus e sana block commercial activities wey dey go on for da market insyd wey da flood sana trap workers for dema job top. Na Alfred Oko Vanderpujie wey be Mayor give Accra, e describe de flood say ebe critical. 25 people wey die directly for de flood insyd, wey petrol station explode, wey e kill like say 200 people add de 25 people wey die.

## Areas Wey De Flood Affect

### Kaneshie
Kaneshie market plus ein surrounding drown wey na e prevent vehicles sey dem for move.

### Graphic Road
De flood enter Graphic road wey be home give chaw automobile companies plus scrap dealers den oder mannas. Esana flood Toyota Ghana plus Rana Motors dema showrooms wey e drown all dema products 

### GOIL fire
*Main article:* 2015 Accra explosion

For June 3,2015 insyd, na Goil fuel station wey dey near Kwame Nkrumah Interchange burn people plus vehicle wey dey de area as de fuel station blow. De fire sana burn forex bureau plus pharmacy wey dey near de fuel station. Na dem move over 200 people wey wound plus bodies go 37 Military Hospital. De hospital later come announce sey dem no go fit accommodate more bodies. Na dem still dey search wetin cause de fire. 4 June 2015 be the day wey Mayor give Accra Alfred Vanderpujie, Korle Klottey wey be member of parliament, Nii Armah Ashitey plus President John Mahama visit de scence wey de incident happen.

## Response
Na Presido Mahama declare 3 days' national mourning give victims wey de flood plus explosion affect. Na de government sanso release GHC 60million make dem take support de victims.

## References
Ghana Youth Environmental Movement

**Ghana Youth Environmental Movement** (GYEM) be national environmental group for Ghana wey de youth for Ghana dey lead. Ebe group of young activists wey Gideon Commey dey lead wey dey empower young people make dem engage for sustainable environment plus help address climate issues wey dey affect de community as dem dey do advocacy campaign den community activities.

For de middle of 2018 plus 2019, na GYEM initiate Power shift, summit wey go convene young people make dem discuss pressing issues wey dey relate to waste management, sanitation, plastic pollution, climate change den renewable energy. GYEM play role for de campaign wey dem do against de introduction of coal-fired power plants for Ghana insyd wey na dem sanso lead de anti-coal campaign for 2016 insyd.

## Initiatives
For October 2020 insyd, na GYEM set up water kiosk project wey dem bell am Kyensu kiosk. Na dema goal be say make dem provide low-income community for de Ga West Municipal District portable drinking water. Na de community get big challenge for clean drinking access insyd.

## Campaigns
For 2018 insyd, na de movement hold a **Power Shift Environmental Summit** make dem use mark World Environment Day 2018 for Accra insyd. De event convene young people plus stakeholders make dem initiate discussions plus take action for plastic pollution issues wey dey Ghana insyd. For March 2019 insyd, na de group sana lead youth groups den civic society organizations for campaign wey dey demand African governments make dem take action against climate change.

## References
2022 Accra floods

Sunday June 5, 2022 insyd, e rain heavy wey some part of Accra flood. De rain lef ein mark for Kaneshie as e fall like four hours.

Some areas wey de rain affect waa be Kwame Nkrumah Circle, Spintex Road, Tetteh Quarshie, Fiesta Royal plus Nsawam Road.

Secof de flooding situation for Accra insyd, President Akufo-Addo direct say make  city authorities plus District Assemblies(MMDAs) wey dey Greater Accra Region demolish all structures for rivers wey dey cause flooding for de city insyd.

## Sanso spy

* 2015 Accra floods
* 2016 Accra floods

## References
2016 Accra floods

De **2016 Accra floods** be heavy rainfall wey pour for Accra (Capital city give Ghana) for June 2016 insyd. De flood start for June 9, 2016. As of June 15, 2016, na de flood kill at least 10 people.

## Sanso spy

* 2015 Accra floods

## References
Pra River (Ghana)

De **Pra River** be a river insyd Ghana, de easternmost den de largest of de three principal rivers wey dey drain de area south of de Volta divide. Dey rise insyd de Kwahu Plateau near Mpraeso den dey flow southward for 240 km (149.129 mi) thru rich cocoa den farming areas den valuable forests insyd de Akan lowlands, de Pra dey enter de Gulf of Guinea east of Takoradi. Insyd de 19th century, de Pra serve as de border between de Ashanti Confederacy den de Gold Coast.

De Pra get chaw cataracts, notably de Bosomasi Rapids for Anyinabrim, den for chaw of ein length e no be navigable even by canoe. However, insyd de early part of de twentieth century na dem extensively use Pra make dem float timber to de coast for export. Dem now dey carry dis trade by road den rail transportation. De main tributaries be de Ofin, Anum den Birim rivers. De northern part of de Pra be still worked give artisan gold plus metallic mercury, wich na e cause sam contamination. De Birim river valley be a major source of diamonds.

Akim Oda be de commercial centre of de northern Pra basin.

## References



## External links

*
Adabraka

**Adabraka** be town insyd de Korley Klottey Municipal Assembly, ebe Municipality wey dey insyd de Greater Accra Region for Ghana. Ebe de first den de most posh neighborhood insyd Ghana during de British era.

## Education
Adabraka be once known for de O'Reilly Senior High School. De school be second cycle institution wey dem relocate am insyd 2010 to Okpoi Gonno for Teshie-Nungua.

De town dey host four tertiary institutions; de African University College of Communication (AUCC), de Ghana Institute of Languages(GIL), de Catholic Institute of Business and Technology (CIBT), den de University of Ghana Accra City Campus.

## Healthcare
De Accra Psychiatry Hospital dey insyd Adabraka. Adabraka san gey polyclinic wey dem call am Adabraka Polyclinic, wey dey just opposite de Accra Psychiatry Hospital. De Accra Rehabilitation Centre too dey insyd Adabraka, along de Barnes Road.

## Institution

* Melcom
## Photo gallery


Storey building in adabraka 2.jpg|Story building for Adabraka



## References



## External links